section_heading: Dizajn
paragraph_text: Postoje dvije osnovne izvedbe plovaka. Jedna od njih je jedinstveni plovak ugrađen ispod trupa zrakoplova kao jednog od najjačih dijelova konstrukcije. Ispod krila se u ovom slučaju nalaze i manji plovci za stabilizaciju pri vožnji na samoj vodenoj površini, što avionu daje poprečnu stabilnost.<ref> Prednost ove izvedbe je mogućnost slijetanja na nemirne vodene površine. U drugoj izvedbi podvozje se sastoji od dva plovka pričvršćena ispod korijena krila sa svake strane trupa. Kod ove izvedbe puno je lakši ulaz u avion kao i njegovo sidrenje. Za vojne inačice ispod trupa i krila bilo je dovoljno prostora za ovjes naoružanja.